Hinak hač zarjadnistwo města Budyšina žada sej měšćanska rada, wo kupjenju „Króny“ jednać započeć. To ma so tež z widom na měšćanske wuwiće stać, kaž rěkaše na wčerawšim posedźenju radźićelow.
Budyšin (CK/SN). Budyska bydlenjotwarska towaršnosć (BWB) měła z Berlinskej předewzaćelskej skupinu Onnasch jednanja wo kupje měšćanskeje hale „Króna“ a susodneho parkowanišća zahajić a při tym aspekty hospodarskosće a měšćanskeho planowanja wobkedźbować. Wjetšina radźićelow je wčera wobzamknyła, zo ma wyši měšćanosta Alexander Ahrens (SPD) na přichodnej zhromadźi- znje towaršnikow BWB tajke wobzamknjenje zapodać.
hrv_Latn szl_Latn